open-index/open-wikipedia-markdown huggingface dataset:
حسین نظام شاہ

پیدائش: 1523ء

انتقال: 1565ء

ریاست احمد نگر کا والی۔ اپنے والد برہان نظام الملک کی وفات کے بعد تخت پر بیٹھا۔ اس کا حقیقی بھائی عبد القادر بھاگ کر عماد الملک والی برار کے پاس چلا گیا۔ سوتیلا بھائی شاہ حیدر قلعہ پرندہ میں اپنے خسر جہاں سے جا ملا۔ حسین نظام شاہ نے قلعہ فتح کرکے باغیوں کو تہ تیغ کیا۔ ابراہیم عادل شاہ نے قلعہ شولاپور پر حملہ کیا تو حسین نظام شاہ نے عماد الملک کی مدد سے اسے پسپاکر دیا۔ اور 1554ء اور 1559ء میں سمندر کے کنارے پرتگالی قلعہ ایکدندہ اور فاندلیس میں متعدد قلعے فتح کیے۔ اسی اثنا میں وجیانگر، گولکنڈہ  اوربیجاپور، کی متحدہ فوجوں نے احمدنگر کا محاصرہ کر لیا۔ حسین نے قلعہ کلیانی دے کر صلح کر لی اور قلعہ احمد نگر کو نئے سرے سے پختہ بنوایا۔ اور اس کے گرد خندق کھدوائی۔ 1564ء میں بیجاپور بیدر اور گولکنڈہ کی مدد سے وجیانگر کے راجا رام راج کو شکست دی۔ بہت بیدار مغز اور ذہین حکمران تھا۔ 

زمرہ:تاریخ ہندوستان
حق استرداد

**حقِ استرداد**،وہ آئینی اختیارات جو کسی انفرادی شخصیت یا قومی نمائندے کوحاصل ہوتے ہیں جن کے ذریعے وہ کسی منظور شدہ یا زیر غور قرارداد کی کارروائی روک سکتا ہے۔ اقوام متحدہ میں سلامتی کونسل کے پانچ بنیادی ارکان امریکا، برطانیہ، روس، فرانس اور چین میں سے کوئی ایک ممبر ان اختیارات سے کام لے کر کونسل کی کسی کارروائی میں تعطل پیدا کر سکتا ہے۔

زمرہ:سیاسی اصطلاحات
زمرہ:لاطینی الفاظ اور جملے
زمرہ:لاطینی قانونی اصطلاحات
زمرہ:ویٹو
حق اجتماع

**آزادی اجتماع** یا حق مشارکت، متنفس کا انفرادی حق ہے کہ وہ اکٹھے ہوں اور مشترک مفاد کا مجموعاً اظہار، نشو و نما، حصول اور دفاع کریں۔
حق مشارکت کو انسانی حق، سیاسی آزادی اور مدنی آزادی تسلیم کیا جاتا ہے۔

پاکستان میں کسی مقصد کے پیش نظر لوگوں کے پرامن اجتماع کا حق ہے۔ جب کبھی کسی اجتماع میں نقض امن کا خطرہ ہو تو حکومت قانون کی رو سے اس قسم کے اجتماع کو ناجائز قرار دے کر روک دیتی ہے۔ اور اس غرض کے لیے حکومت کی طرف سے دفعہ 144 نافذ کی جاتی ہے۔ جس کی وجہ سے اجتماع ممکن نہیں ہوتا۔ حق اجتماع تمدن کا لازمہ اور افراد کا فطری حق ہے۔ لیکن جہاں امن عامہ کی بحالی کا سوال درپیش ہو۔ وہاں حکومت سوسائٹی کو اس حق سے وقتی اور ہنگامی حالات کے تحت محروم کر سکتی ہے۔

کینیڈا میں مسلمان تنظیموں کو اجلاس کرنے میں سرکاری طور پر ویزا کی پابندی اور غیر سرکاری طور پر اخبارات کی مدد سے رہائشی سہولتوں سے محروم کر کے روکا جاتا ہے۔

## انسانی حقوق کے آلات
مندرجہ ذیل انسانی حقوق کے آلات حق اجتماع کی آزادی میں شامل ہیں:
* انسانی حقوق کا آفاقی منشور - آرٹیکل 20
* شہری اور سیاسی حقوق پر بین الاقوامی معاہدہ - آرٹیکل 21
* انسانی حقوق سے متعلق یورپی کنونشن – آرٹیکل 11
* انسانی حقوق سے متعلق امریکی کنونشن - آرٹیکل 15

حق اجتماع کی آزادی کو تسلیم کرنے والے قومی اور علاقائی قوانین میں شامل ہیں:
* بنگلہ دیش – بنگلہ دیش کے آئین کے آرٹیکل 37 اور 38 ادارے اور حق اجتماع کی آزادی کی ضمانت دیتا ہے.
* برازیل – برازیل کے آئین کے آرٹیکل 5
* کینیڈا - ایس 2 * کینیڈا چارٹر کے حقوق اور آزادی * * آئین ایکٹ، 1982 * کا حصہ بناتا ہے.
* فرانس – آرٹیکل 431-1 کے * نوو کوڈ پینل * ۔
* جرمنی – آرٹیکل 8 جی جی (گرنڈسیٹز، بنیادی قانون)
* ہنگری – آرٹیکل VIII (1) کے بنیادی قانون
* بھارت – بھارت میں بنیادی حقوق
* آئر لینڈ – آرٹیکل 40.6.1 ° آئین، جیسا کہ "بنیادی حقوق" کے عنوان کے تحت شمار کیا گیا ہے۔
* اطالیہ – Article 17 of the Constitution

زمرہ:انسانی حقوق
زمرہ:انسانی حقوق بلحاظ قضیہ
زمرہ:سیاسی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مدنی حقوق اور آزادی
زمرہ:ملاقاتیں
حق رائے دہی

Franchise

اس اصطلاح کے مختلف مفہوم ہیں۔

1۔ کسی ذمہ داری یا کسی کا حاکمانہ اختیارات سے قانونی طور پر معانی یا استثنا

2۔ عام حق یا مخصوص حق جو کسی شخص یا جماعت کو دیا گیا ہو۔

3۔ سلطنت کی ہیئت ترکیبی میں پورے حقوق کے ساتھ شمولیت

4۔ حق شہریت

5۔ عام انتخابات میں **حق رائے دہی** ’’خصوصاً پارلیمنٹ یا کونسل کے ممبروں کے انتخابات میں‘‘

6۔ وہ اصول جس پر اس حق کے حاصل کرنے کی استعداد کا فیصلہ ہوتا ہے۔

زمرہ:سیاسی اصطلاحات
حقوق العباد

بندوں کے حقوق بندوں پر۔ اسلام میں معاشرتی نظام کو بڑی اہمیت دی گئی ہے۔ اسی لیے اسلامی تعلیمات میں حقوق اللہ سے زیادہ حقوق العباد پر زور دیا گیا ہے۔ میدان حشر میں حقوق العباد کے متعلق ہی زیادہ پرسش ہوگی اور اس سلسلے میں معمولی سے معمولی غلطی بھی قابل معافی نہ ہوگی۔ حقوق العباد میں انسان کو اپنے بیگانے، اقارب واجانب، ماں باپ اور دیگر رشتہ داروں سے نیک سلوک بنی نوع انسان کے ساتھ ہمدردی، جانوروں کو دکھ نہ پہنچانا، آداب مجلس، آداب گفتگو، آداب ملاقات، وغیرہ حقوق العباد میں شمار ہوتے ہیں۔

## مزید پڑھئیے
* حقوق نسواں
* حقوق اللہ
* زمرہ:حقوق
حقوق شہریت

**حقوق شہریت** (انگریزی = Rights of Citizenship) ایک شہری کی حیثیت سے جو حقوق آدمی کو حاصل ہوں۔ مثلاً حفاظتی حقوق، حفظان صحت سے متعلق حقوق،آمد و رفت، بود و باش، پانی، ہوااور روشنی اور دیگر لوازم کے حصول سے متعلق حقوق۔ حقوق شہریت صرف تعلیم یافتہ اور شہری طبقے سے مختص نہیں ہیں بلکہ ان کا اطلاق ہر قسم اور ہر نوع کی آبادی پر ہوتا ہے۔

## حوالہ جات

زمرہ:سیاسی اصطلاحات
حقوق اللہ

شریعت اسلامی کی رو سے خدا کے حقوق بندے پر مثلا اللہ تعالٰی پر ایمان لانا اور کسی کو اس میں شریک نہ ماننا۔ اللہ تعالٰی کے بھیجے ہوئے پیغمبروں پر ایمان لانا اور ان کے بتائے ہوئے احکام پر عمل کرنا۔ خدا کی عبادت کرنا۔ یعنی نماز روزہ، حج، زکوٰۃ، وغیرہ ارکان اسلام کی پابندی یہ سب حقوق اللہ میں شمار ہوتے ہیں۔

## مزید پڑھئیے
* حقوق نسواں
* حقوق العباد
* زمرہ:حقوق
صاحباں

**صاحباں** پنجابی رومانوی داستان مرزا صاحباں کی ہیروئن ہے۔ صاحباں کھیوہ کے سردار ماہنی کی بیٹی تھی جو فیصل آباد ڈوژن کے ضلع جھنگ میں واقع ہے۔

مرزا کو تعلیم کی غرض سے اپنے رشتہ داروں کے گھر بھیجا گیا، جو کھیوہ میں تھا۔ اور یہاں ہی اس کی ملاقات صاحبہ سے ہوئی اور وہ اس کی محبت میں گرفتار ہوا۔ مرزا صاحبہ رشتہ دار تھے اور بچپن سے ہی اکٹھے رہے اور اکٹھے پلے بڑھے تھے، کیونکہ مرزا کو چھوٹی عمر میں ہی پڑھنے کے لیے صاحبہ کے گھر بھیجا گیا تھا۔

## مزید پڑھیئے'''
* مرزا صاحباں کی مکمل داستان پڑھنے کے لیے یہاں کلک کریں
*ہیر رانجھا
*لیلہ مجنوں
*سسی پنوں
*سوہنی مہیوال
*نوری جام تماچی

زمرہ:کردار
حکم امتناعی

عدالت کا وہ باضابطہ حکم جس کے ذریعے کسی فریق مقدمہ کو کسی کام کے کرنے یا منع کرنے کے لیے کہا گیا ہو، **حکم امتناعی** ()ہوتا ہے۔ عدالت جس فریق کو حکم امتناعی دیتی ہے اس کا آئینی فرض ہوتا ہے کہ عدالت کے حکم کی تعمیل کرے۔ حکم امتناعی ان مقدمات میں دیاجاتا ہے۔ جس کے متعلق یہ اندیشہ ہو کہ فریق ثانی اس کو نقصان پہنچا سکتا ہے۔ جس شخص کو حکم امتناعی مل چکا ہو۔ اگر وہ ان احکام کی تعمیل نہ کرے تو اس کے خلاف توہین عدالت کے جرم میں مقدمہ چلایا جا سکتا ہے۔

زمرہ:قانونی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:معاشیات
زمرہ:ضابطہ قانون
زمرہ:خبریں
حکومت امراء

Plutocracy

متمول طبقے کی حکومت۔ اگرچہ اس اصلاح کو علم سیاسیات نے تسلیم نہیں کیا۔ اور نہ اس کا استعمال روا رکھا ہے۔ تاہم یہ اصطلاح غیر مکتبی سیاسی ادب میں ضرور دیکھنے میں آتی ہے۔ دوسری جنگ عظیم کے دوران میں نازیپروپیگنڈا مشن نے اسے خوب استعمال کیا۔ جس کے باعث اب یہ اصطلاح پہلے کی نسبت زیادہ معروف و مستعمل ہے۔دوسری جنگ عظیم کے دوران میں برطانوی حکومتہٹلر کی حکومت کو آمریت پر قائم قرار دیتی تھی۔ اور خود اپنی حکومت کو جمہوریت پر کارفرما ظاہر کرکے فخر کرتی تھی۔ ڈاکٹر گوئبلز نے جو اس وقت وزارت اطلاعات و نشریات پر فائز تھے۔ اس کے جواب میں طنزاً کہنا شروع کیا کہ برطانوی حکومت جمہوریت پسند نہیں بلکہ ’’ثروت پسند‘‘ ہے۔ اور اس کی باگ ڈور عوام کے ہاتھ میں نہیں بلکہ امیر گھرانوں کے چند افراد کے ہاتھ میں ہے۔

زمرہ:سیاسی اصطلاحات
حکومت خود اختیاری

Government of Self Determination

محکوم ملک کے باشندوں کے سیاسی آزادی کے حقوق۔ حکومت خود اختیاری کا اصول 1916ء میں ولسن صدر ریاست امریکا نے پیش کیا۔ پہلی جنگ عظیم کے بعد معاہدہ ورسائی اور دوسرے سمجھوتوں کی بنیاد اسی اصول پر رکھی گئی اور 1918ء کے بعد یورپ اور دوسرے ملکوں کے محکوم باشندوں اور اقلیتوں نے وقتا فوقتا اسی حق کے مطابق اپنے لیے حکومت خود اختیاری کا مطالبہ کیا۔

زمرہ:سیاسی اصطلاحات
حکومت

## اقسام

حکومت کے مختلف قسمیں ہوتی ہیں۔ مختلف ادوار میں حکومت مختلف شکلوں میں پائی جاتی ہے۔ جیسے کہ بادشاہت جو پہلے سب سے زیادہ استعمال ہونے والا قسم تھا حکومت کا، اس کے بعد پھر ہمارے سامنے مدینہ ریاست کا خلافت سامنے آیا جو حکومت کا ایک نیا انداز تھا۔ اس کے بعد جمہوریت آئی جو آج کل کے دنیا کا 9/10 حصے سے بھی زائد ہے اس نظام میں براہ راست عوام اپنے رہنما منتخب کرتے ہیں۔ حکومت کا ایک طرز آمریت بھی ہوتی ہے جو جمہوریت کا متضاد ہے اور جس میں ڈنڈے کے زور پہ حکومت کی جاتی ہے شہری ہی بناتے ہیں، کسی فرد کی تباہی کا سبب بننے والے عناصر ہی ریاستوں کے زوال کا سبب بنتے ہیں
افلاطون نے فرد اور رہ ایک دوسرے کا حصہ سمجھتا ہے کیونکہ وہ پہلے کہہ چکا ہے کہ اچھے شہری ہی اچھی حکومت بناتے ہیں۔ جو عناصر کسی فرد کی تباہی کا باعث بنتے ہیں وہی اسباب ریاستوں کے زوال کی وجہ بنتے ہیں۔ افلاطون نے طریقِ حکومت کی پانچ اقسام بتلائی ہیں۔
* 1۔ اشرافیہ حکومت: اشرافیہ وہ طرز حکومت ہے جسے چند معزز لوگ مل کر چلاتے ہیں۔ یہ سب حکومت کے اہل ہوتے ہیں لیکن کہیں نہ کہیں خرابی کی وجہ سے انھیں زوال آ جاتا ہے۔
* 2۔ سرداروں کی حکومت: سرداری حکومت میں حکمران کسی صاحبِ عزت شخص کا بیٹا ہوگا۔ عقل کی بجائے وہ جذبات کا غلام ہو گا۔ موسیقی اور تقریروں سے لگائو رکھے گا۔ ایسا حکمران عموماً کسی بہادر باپ اور فلسفی ذہن کی اولاد ہوتا ہے لیکن عام طور پر اسے یہ گلہ ہوتا ہے کہ اس کے باپ نے دولت نہیں کمائی۔ چنانچہ ابتدا میں تو وہ دولت سے نفرت کرتا ہے لیکن وقت کے ساتھ ساتھ وہ دولت کا شیدائی ہو جاتا ہے اور ان لوگوں کے زیادہ قریب ہو جاتا ہے جو اس کے باپ سے مختلف ہوتے ہیں۔
* 3۔ دولت مندوں کی حکومت: دولت مندوں کی حکومت کو سقراط اولیگارشی کا نام دیتا ہے۔ یہ وہ طرز حکومت ہے جس میں دولت مند طبقہ اپنی دولت کے بل بوتے پر حکومت کرتا ہے۔ نجی ملکیت کارجحان بڑھنے لگتا ہے۔ دولت مند طبقہ دن بدن امیر ترین ہوتا جاتا ہے۔ دولت میں اضافہ کی دوڑ میں ہر حکمران ایک دوسرے سے آگے بڑھنا شروع کر دیتا ہے اور شہریوں کو مجبور کیا جاتا ہے کہ وہ اپنی جائداد حکومت کے ہاتھ فروخت کر دیں۔ یہ طبقہ انصاف و عدل کی تعریف بھول جاتا ہے اور ریاست کا سارا نظام چند امیروں کے ہاتھ میں آ جاتا ہے۔
* 4۔ شخصی یا ڈکٹیٹر شپ: اس طرز میں طاقت کے زور پر حکومت کی جاتی ہے اور عوام پر حاکم مسلط ہوتا ہے جو ان پر اپنے فیصلے تھوپتا ہے، جن کی خلاف ورزی پر انھیں سخت ترین کارروائیوں کا سامنا کرنا ح جیسے عورت کسی عورت کے خوبصورت فراک کی تعریف کرے۔ سقراط کہتا ہے کہ یہ ایک ایسا طرز حکومت ہے جس میں کوئی کسی قانون کا پابند نہیں ہوتا۔ غلطی ہو جائے تو ہر کوئی اپنی خواہش پوری کرتا ہے۔ لوٹ مار شروع ہو جاتی ہے اور سب مل کر حصہ بانٹتے ہیں ۔

سقراط اپنے دوستوں سے کہتا ہے میرے نزدیک اشرافیہ سب سے بہتر طرز حکومت ہے اور سب سے بدتر ڈکٹیٹر شپ۔ وہ دونوں طرز حکومت کی اچھائیاں اور برائیاں تاریخی امتیاز سے ثابت کرتا ہے چنانچہ وہ مثالی ریاست کے لیے اشرافیہ طرز حکومت یعنی ارسٹوکریسی کو لازمی قرار دیتا ہے۔

تصغیر|وسط|upright=2.8|

## مزید دیکھیے
* ملک
* ملکی سرحدات


زمرہ:آئینی ریاستوں کی اقسام
زمرہ:بنیادی موضوع کے مقالہ جات
زمرہ:حکومت کی اقسام
زمرہ:حکومتی ادارے
زمرہ:سیاسی اصطلاحات
زمرہ:طرز حکومت
زمرہ:سیاسی اور حکومتی سانچے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
اسلامی ریاست

**اسلامی ریاست**  ایک ایسا نظام حکومت ہے جس کی بنیاد اسلام شریعت پر ہو۔ بطور اصطلاح یہ لفظ ماضی میں اسلامی دنیا  کی بہت سی سیاسی اور مذہبی حکومتوں کے لیے استعمال ہوت ہے۔عربی اصطلاح دولٹہ السلامیہ میں اس کا مطلب سیاسی اسلام ہے۔  

## حوالہ جات

زمرہ:اسلامی ریاستیں
زمرہ:اسلامیت
زمرہ:اسلام اور حکومت
حلب

300px|تصغیر|بائیں|حلب شہر کا رات کا منظر

**حلب** شمال مغربی شام کا ایک پرانا اور مشہور شہر ہے جو قدیم زمانے میں بہت بڑا تجاری مرکز تھا۔ بغداد جانے والے تجارتی قافلے یہیں سے ہو کر جاتے تھے۔ ایک ہزار سال قبل مسیح میں بھی اس کو خاص اہمیت حاصل تھی۔ بازنطینی عہد حکومت نے اس کو بڑی ترقی دی۔ ساتویں صدی میں اس پر عربوں نے قبضہ کیا۔ دسویں صدی میں یہ پھر بازنطینیوں کے قبضہ میں چلا گیا۔ گیارہویں صدی کے آخر میں اس پر سلجوق ترک قابض ہو گئے۔ 1124ء میں صلیبیوں نے اس کا محاصرہ کر لیا۔ 1183ء میں سلطان صلاح الدین ایوبی نے اس پر قبضہ کرکے اس کو خوب مضبوط کیا۔ 1260ء میں اس میں ہلاکو خان اور 1401ء میں۔ امیر تیمور نے قبضہ کیا۔ 1517ء میں پھر عثمانی ترکوں کے قبضہ میں آیا۔ چند سال اس پر مصر کا بھی تسلط رہا۔ یہاں ریشمی اور سوتی کپڑے کے کارخانے ہیں۔ کسی زمانے میں یہاں کا آئینہ بہت مشہور تھا۔

## وجہ تسمیہ
عربی میں حلب دودھ کو کہتے ہیں۔ابن بطوطہ اپنے سفرنامے "تحفة النظار فی غرائب الامصار و عجائب الاسفار" میں شام کے مشہور شہر حلب کی وجہ تسمیہ بتاتے ہوئے لکھتے ہیں کہ اس شہر کو حلب ابراہیم بھی کہتے ہیں۔ یہ جس جگہ واقع ہے اس مقام پر سیدنا ابراہیم علیہ السلام رہتے تھے۔ وہ ہر آنے جانے والے کو اپنی بکریوں کا دودھ مفت پلاتے تھے۔اس بات کی شہرت اس قدر ہوئی کہ لوگ جوق در جوق آتے اور پوچھتے کہ حلب ابراہیم کہاں تقسیم ہوتا ہے۔ چونکہ یہی شہر حلب ابراہیم کی تقسیم کا مقام تھا، اسی لیے اس کو حلب ابراہیم کہا جانے لگا۔

## حوالہ جات


زمرہ:ایشیا میں پانچویں صدی ق م کی تاسیسات
زمرہ:پانچویں صدی ق م کی تاسیسات
زمرہ:زرخیز ہلال
زمرہ:سرزمین شام
زمرہ:سوریہ کے شہر
زمرہ:سوریہ میں مقامات عالمی ثقافتی ورثہ
زمرہ:شاہراہ ریشم کے آباد مقامات
زمرہ:عربی طرز تعمیر
زمرہ:ممکنہ طور پر تاریخ بیانات پر مشتمل تمام مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:پانچویں ہزارے قبل مسیح میں قائم ہونے والے آباد مقامات
زمرہ:آموری شہر
حلقہ انتخاب

**حلقہ انتخاب** یا **حلقہ نیابت** (Constituency)، جمہوریت کی اصطلاح میں ایک مخصوص علاقہ جس کے باشندے اپنا ایک نمائندہ منتخب کرتے ہیں۔ وہ ان کے خیالات کی ترجمانی اور حقوق کی نگہبانی حکومت کے مختلف اداروں میں کرتا ہے۔

مختلف اداروں کی نوعیت کے لحاظ سے شہر کو مختلف حلقوں یا وارڈوں میں تقسیم کیا جاتا ہے۔ اسی طرح صوبہ جات یا ملک کی مقننہ ’’ قانون ساز اسمبلی‘‘ کی نمائندگی کے لیے مختلف اضلاع وغیرہ کو مختلف حلقہ ہائے نیابت میں تقسیم کر دیاجاتا ہے۔

زمرہ:اقسام ملکی تقسیمات
زمرہ:انتخابات
زمرہ:انتخابی حلقے
زمرہ:سیاسی اصطلاحات
زمرہ:ویکی ڈیٹا سے مختلف مختصر وضاحت
زمرہ:سیاسی جغرافیہ
زمرہ:قانونی اصطلاحات
زمرہ:نظریہ ووٹنگ
حلف

کسی بات کا عہد کرنا۔ حلف کی پابندی مذہبی و اخلاقی اعتبار سے ایک فریضہ سمجھا جاتا ہے۔ دور حاضر میں ریاست کے اعلی اداروں میں حلف اٹھانے کی رسم اسی لیے ہے۔ چنانچہ جس شخص کے سپرد کوئی ذمہ داری کا کام کیا جاتا ہے۔ اس سے حلف لیا جاتا ہے۔ ریاست کے وزراء، رسماً جج کے روبر آئین کی وفاداری کا حلف اٹھاتے ہیں۔ اسی طرح عدلیہ کے جج تقرر کے وقت حکومت کے سربراہ کے سامنے حلف اٹھانے کی رسم ادا کرتے ہیں۔ مسلمان خدا کو حاضر و ناظر جان کر حلفیہ بیان دیتے ہیں یا قرآن پر ہاتھ رکھ کر یا سے ہاتھ میں لے کر حلف اٹھاتے ہیں۔ ہندو گنگا جل یا تلسی کا پتا ہاتھ میں لے کرحلف اٹھاتے ہیں۔ بعض مذاہب میں آگ کے گرد چکر لگا کر حلف اٹھاتا ہے۔ بعض لوگ رزق کا حلف اٹھاتے ہیں بعض اولاد کا بعض اپنے کسی عزیز کا یا کسی پیاری چیز کا نام لیتے ہیں۔

زمرہ:حلف
زمرہ:سیاسی اصطلاحات
زمرہ:قانونی تاریخ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:قانونی اصطلاحات
زمرہ:اسلامی اصطلاحات
زمرہ:جاگیردارانہ نظام
زمرہ:ایرانی زنانہ ذاتی نام
زمرہ:عدالتی نظام
زمرہ:اخلاقیات
زمرہ:معاشرہ
حلقہ اثر

سیاسی اصطلاح میں ان علاقہ جات یا ممالک کا حلقہ جن میں کسی خاص نظریہ کی داعی طاقت کا اثر رسوخ ہو اور وہ علاقہ یا ملک اس طاقت کے نظریات سے متفق اور ہم نوا ہو۔ حلقہ اثر کے لحاظ سے اگر ہم دیکھیں تو سویت یونین کے ٹوٹنے سے پہلے دنیا کے مختلف ممالک دو گروہوں میں بٹے ہوئے تھے۔ ایک گروہ ان ممالک کا رہا جو اینگلو امریکی سیاست کے حلقہ اثر میں داخل تھے۔ ان ممالک کو اینگلو امریکن بلاک کے نام سے موسوم کیا جاتا تھا۔ جن میں پاکستان بھی شامل رہا۔ دوسرا گروہ ان ممالک کا رہا جو سوویت یونین کے حلقہ اثر میں شامل رہے۔ یہ ممالک سرمایہ داری کے خلاف اور کمیونزم کے حامی تھے۔ لیکن سوویت یونین کے ٹوٹنے کے بعد اب جبکہ دنیا میں صرف ایک طاقت امریکا رہ گئی ہے۔ اس لیے ہر طرف اسی کا راج ہے۔ لیکن ایران چین روس وغیرہ ایک نئے بلاک کی طرف بڑھ رہے ہیں۔ اب مستقبل میں کیا ہوتا ہے اس فیصلہ وقت کرے گا۔

## مزید دیکھیے
* عالمی طاقت

## حوالہ جات

زمرہ:ثقافتی حلقہ اثر
زمرہ:جغرافیائی سیاسیات
زمرہ:سیاست کے سائنسی نظریات
زمرہ:سیاسی اصطلاحات
زمرہ:عمرانی اصطلاحات
زمرہ:نظریہ بین الاقوامی تعلقات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:معاشرتی اثر و رسوخ
حلیمہ سعدیہ

**حليمہ بنت ابی ذؤيب** (وفات: 8ھ/ 629ء) محمد  کی رضاعی والدہ ہیں، بی بی ثویبہ کے بعد محمد  کو آپ نے ہی آخر تک دودھ پلایا، اس وقت آپ کے ساتھ عبد اللہ ابن حارث کو بھی دودھ پلایا، آپ کی بڑی بیٹی شیما حضور  کو گود میں کھلاتی لوریاں دیتی تھیں۔ چار پانچ سال حلیمہ کے پاس بادیہ بنو سعد میں مقیم رہے۔ پھر آپ کی والدہ حضرت آمنہ کے پاس پہنچا گئیں۔ محمد  نے فرمایا تھا کہ آپ کی تربیت بنو سعد میں ہوئی تھی اس لیے آپ کی زبان بالکل بے عیب ہے ۔

## سلسلۂ نسب
**حليمہ بنت ابی ذؤيب** بن عبد اللہ بن الحارث بن شجنہ بن جابر بن رزام بن ناصرہ بن سعد بن بكر بن ہوازن ہے۔ انھیں ہی حلیمہ بنت عبد اللہ بھی کہا جاتا ہے۔

## حالاتِ زندگی
حلیمہ سعدیہ سے عبد اللہ ابن جعفر نے احادیث سنیں، **حلیمہ** سعدیہ کے لقب سے مشہور ہیں، قبیلہ ہوازن سے تھیں، اس قبیلہ سے غزوہ حنین میں جنگ ہوئی، مسلمانوں کو فتح ہوئی مگر بعد میں ہوازن مسلمان ہو گئے، محمد صلی اللہ علیہ و آلہ و سلم نے ان کے قیدی جو غلام بنائے گئے تھے واپس کر دیے کہ وہ حلیمہ کے اہل قرابت تھے۔  غزوہ حنین کے موقع پر محمد صلی اللہ علیہ و آلہ و سلم کے پاس آئیں، آپ ان کے لیے کھڑے ہو گئے اور اپنی چادر بچھا دی۔ حلیمہ اور حلیمہ کے خاوند مسلمان ہو گئے تھے۔
ایک مرتبہ مدینہ میں آئیں تو محمد صلی اللہ علیہ و آلہ و سلم اپنی نشست سے اٹھے ”میری پیاری امی، میری محترم ماں، آئیے ،تشریف لائیے ۔“ پھر آپ نے چادر بچھا کر عزت و تکریم سے ان کو اس پر بٹھایا۔ حلیمہ کی بیٹی شیما کے بھی محمد صلی اللہ علیہ و آلہ و سلم کے پاس آنے کا واقعہ تاریخ میں ملتا ہے۔ وہ محمد صلی اللہ علیہ و آلہ و سلم کی رضاعی بہن تھیں۔ آپ نے ان کا بھی بہت اکرام کیا تھا۔

## مقامِ عظیم
سیدہ حلیمہ کے بارے میں یہ روایت بھی تاریخ میں منقول ہے کہ وہ آنحضور کے دور جوانی میں، سیدہ خدیجہ کی موجودگی میں مکے حاضر ہوئی تھیں۔ حضرت خدیجہ نے ان کی خدمت میں کئی اونٹ اور اونٹنیاں پیش کی تھیں۔ مدینہ منورہ میں حاضری کے وقت نبی پاک نے بکریوں کا ایک ریوڑ اور سازو سامان سے لدی ایک ناقہ ان کی خدمت میں پیش کی۔ وہ ان تحائف سے زیادہ اس بات پر شاداں و فرحاں تھیں کہ ان کے رضاعی بیٹے کو اللہ نے اس سے بھی بلند مقام عطا فرمایا تھا جس کی دعائیں اور تمنائیں بھی وہ کرتی تھیں اور جس کی امیدیں بھی اللہ کی ذات سے انھوں نے قائم کر رکھی تھیں۔ حلیمہ کا عظیم مقام ہے۔ وہ آنحضور کی والدہ ہیں۔ !
## اولاد
محمد ﷺ کے چار رضاعی بھائی بہن تھے۔ عبد اللہ بن الحارث، انیسہ بنت الحارث، حذافہ بنت الحارث اور شیماء بنت الحارث  جو شیما کے لقب سے مشہور تھیں۔ ان میں سے عبد اللہ اور شیما کا اسلام لانا ثابت ہے۔

## وفات
حلیمہ بنت ذويب 8ھ/آٹھ ہجری کو انتقال کرگئیں۔ بی بی حلیمہ کی قبر انور مدینہ منورہ میں جنت البقیع کے اندر ہے۔

## مزید دیکھیے
* برکہ بنت ثعلبہ

## حوالہ جات

زمرہ:8ھ کی وفیات
زمرہ:جنت البقیع میں مدفون شخصیات
زمرہ:دایائیں
زمرہ:ساتویں صدی کی خواتین
زمرہ:صحابیات
زمرہ:ہوازن
زمرہ:اہل بیت
زمرہ:چھٹی صدی کی پیدائشیں
زمرہ:مکی شخصیات
حماسہ

عربی لفظ۔ بمعنی بہادری، شجاعت، جان فروشی، اس قدیم عربی شاعری کے منتخب مجموعۂ کلام کا نام جسے ابوتمام طائی نے ہمدان میں مرتب کیا۔ یہ انتخاب مضمون دار ہے۔ طویل نظموں کا بھی بہترین انتخاب کیا گیا ہے۔ یہ کتاب ابتدائی عربی شاعری کا قابل قدر انتخاب ہے۔ بعد میں اسی نام کا ایک نیا مجموعۂ کلام بھی مرتب کیا۔

زمرہ:اسما
عددی سر

Coefficient
## حوالہ جات

زمرہ:اعداد
زمرہ:الجبرا

زمرہ:ریاضیاتی اصطلاحیات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
تبدیلی از بنیاد سمتیہ

اگر ایک سمتیہ مکاں کا ایک بنیاد سمتیہ مجموعہ\ \{ v_0, v_1, ..., v_{n-1} \} ہو۔ اور اس فضا میں کسی سمتیہ *b* کی بنیاد سمتیہ مجموعہ \ \{ v_0, v_1, ..., v_{n-1} \} کے حوالے سے صورت *c* ہے۔ اب فرض کرو کہ اسی سمتیہ فضا کا ایک اور (نیا) بنیاد سمتیہ مجموعہ \ \{ u_0, u_1, ..., u_{n-1} \} ہے اور اس (نئے) بنیاد سمتیہ مجموعہ \ \{ u_0, u_1, ..., u_{n-1} \} کے حوالے سے اسی سمتیہ *b* کی صورت *d* ہے۔ ان دونوں صورتوں کی نسبت ایک میٹرکس کے ذریعہ ہو گی:

\ c = P d

میٹرکس *P* کو نکالنے کا طریقہ یہ ہے کہ نئے بنیاد سمتیہ مجموعہ \ \{ u_0, u_1, ..., u_{n-1} \} کے ہر سمتیہ کی صورت پرانے بنیاد سمتیہ \ \{ v_0, v_1, ..., v_{n-1} \} کے حوالے سے نکالو۔ ان صورتوں کے عددی سر اس میٹرکس *P* کے ستون ہوں گے۔

میڑکس *P* کو *u* سے *v* جانے والی *منتقلہ میٹرکس* (transition) کہتے ہیں۔

### مثال
\mathbb{R}^2 میں نکتہ (4,2) قدرتی بنیاد سمتیہ مجموعہ 
e_0=\left[\begin{matrix}
1 \\ 0
\end{matrix}\right], \,
e_1=\left[\begin{matrix}
0 \\ 1
\end{matrix}\right]

کے حوالے سے صورت بھی یہی ہے، یعنی:

4 e_0 + 2 e_1


اب فرض کرو کہ نیا بنیاد سمتیہ مجموعہ یہ ہے:
u_0=\left[\begin{matrix}
1 \\ 1
\end{matrix}\right], \,
u_1=\left[\begin{matrix}
-4 \\ 4
\end{matrix}\right]


ان نئے سمتیوں کو پرانے کے حوالے سے لکھنے سے ان کی پرانوں کے حوالے صورت نکل آئے گی
 u_0= 1 e_0 + 1 e_1, \,\, u_0= -4 e_0 + 4 e_1 

جس کے عددی سر پڑھ کر ہم میٹرکس *P* کے ستون لکھ لیتے ہیں:
P=\left[\begin{matrix}
1 & -4 \\
1 & 4
\end{matrix}\right]


اب نکتہ (4,2) کی نئے بنیاد سمتیہ مجموعہ کے حوالے سے صورت یوں نکالتے ہیں (دیکھو میٹرکس کا الٹ استعمال ہوا ہے)
d = P^{-1} c = \left[\begin{matrix}
1 & -4 \\
1 & 4
\end{matrix}\right]^{-1} 
\left[\begin{matrix}
4 \\ 2
\end{matrix}\right]
= \left[\begin{matrix}
1/2 & 1/2 \\
-1/8 & 1/8
\end{matrix}\right]
\left[\begin{matrix}
4 \\ 2
\end{matrix}\right] 
= \left[\begin{matrix}
3 \\ -1/4
\end{matrix}\right]


یعنی

3 u_0 - (1/4) u_1


### مسلئہ اثباتی
اگر کسی سمتیہ مکاں میں بنیاد سمتیہ مجموعہ *u* سے بنیاد سمتیہ مجموعہ *v* جانے والی منتقلہ میٹرکس *P*
ہو، تو
* میٹرکس کا اُلٹ، یعنی P^{-1} ممکن ہے
* *v* سے *u* جانے والی منتقلہ میٹرکس P^{-1} ہے۔

زمرہ:خطی الجبرا
کمپیوٹنگ

تصغیر|300px
**کمپیوٹنگ** یا **شمارندکاری** (computing) دراصل ایک ایسا شعبہ علم شمارندہ ہے جس میں کمپیوٹر آلات کے استعمال، ہارڈویئر (ہارڈ ڈسک) میں ہونے والے برقی عملیات (electrical processes) اور کمپیوٹر سائنس پر اثر انداز ہونے والے نظریات سے متعلق بحث کی جاتی ہے۔ انجمن کمپیوٹر کاری آلات (Association of Computing Machinery) کے تحت شائع ایک مضمون Computing As a Discipline میں کمپیوٹنگ کی تعریف یوں کی گئی ہے۔
* معلومات کی وضاحت اور انتقال (transfer)کرنے والے الگورتھمی (algorithmic) عملیات کا منظم مطالعہ، تادیب کمپیوٹنگ (discipline of computing) کہلاتا ہے: انکا نظریہ، تجزیہ، طرحبند (ڈیزائن)، سود مندی، انجام دہی اور نفاذ۔ ضمنی طور پر کمپیوٹنگ میں ایک بنیادی سوال یہ ہوتا ہے کہ، (سودمند طور پر) کیا خودکار کیا جا سکتا ہے۔

## نیز دیکھیے
* علمِ کمپیوٹر (computer science)
* شمارندگی (computation)
* کمپیوٹر (computer)
* شمارندیت (computerization)


زمرہ:ویکی ڈیٹا سے مطابقت رکھنے والی مختصر تفصیل
زمرہ:کمپیوٹر پروگرامنگ
زمرہ:کمپیوٹر سائنس
بونگا

**بوں گا** ویندا (انگریزی میں [//en.wikipedia.org/wiki/Bonga_(musician) Bonga Kwenda]) جو بونگا کے نام سے مشہور ہیں، افریقی ملک انگولا کے ایک مشہور پاپ موسیقار اور گیت لکھنے والے ہیں۔ بونگا 1943ء میں انگولا کے صوبہ بینگو کے میں پیدا ہوئے اور انھوں نے 23 سال کی عمر میں اتھلیٹ بننے کے لیے انگولا کو چھوڑا۔ وہ 400 میٹر کی دوڑ میں انگولا سے ریکارڈ بنانا چاہتے تھے۔ لیکن وہ موسیقی کا آغاز اس سے بہت پہلے 15 سال کی عمر میں کر چکے تھے۔


  
 مشہور نام
  بونگا ویندا
 
 
  
 نام
  جوز ایدیلینو بارچیلو
 
  
 خادانی نام
 دے کاروالہو
 
 
  
 پیدائش
 1943ء
 
 
  
 ملک
 انگولا
 
 
 
 زبانيں
 لوآندا بندو، پرتگالی
 
  
 موسیقی کی صنف
 سیمبا
 
  
 آلات
 مردانہ آواز، گٹار
 



بونگا نے 1972ء میں اتھلیٹکس کو خیرباد کہا اور اپنی تمام تر توجہ موسیقی پر مرکوز کر دی اور بہت جلد انکا شمار اپنے ملک کے نامور موسیقاروں میں ہونا لگا۔ لیکن ان کی مشہوری صرف انگولا میں ہی نہیں بلکہ پرتگال میں بھی تھی، جہاں وہ ایک پرتگال کی سابقہ کالونیوں کے مہاجر قوم اور افریقی پرتگالی کے طور پر مشہور ہوئے۔ اب تک وہ پرتگالی اور مادری انگولوی زبان میں 30 سے زائد البم شائع کر چکے ہیں۔ ان کے گانے پرتگالی لوک دھنیں، سیمبا، کزومبا اور لاطینی دھنوں کا مجموعہ ہیں۔

جب انگولا پرتگال کی کالونی تھا، بونگا آزادی کے پرجوش مقرر تھے، جس کی وجہ سے انھیں 1970ء کے عشرہ میں انگولا سے دیس بدر کیا گیا۔ اور یہی وہ وقت تھا جت انھوں نے اپنی پہلی البم 'انگولا 72' کے نام سے شائع کی۔

## مزید پڑھیں''' ==* [[انگولا]]* [[افریقا]]
## خارجی ربط'''
* بونگا کی پروفائل
* کزومبا موسقی کی وبب سائٹ

زمرہ:انگولا کی شخصیات
زمرہ:موسیقی کار
کمپیوٹرائز

کسی بھی نظام یا کسی طریقہ کار کو کمپیوٹر کے ذریعے انجام دینے کے قابل بنانا، بالفاظ دیگر کمپیوٹر کی مدد سے منظم کرنے کا عمل کمپیوٹرائز کہلاتا ہے۔
حمزہ بن علی بن احمد

مزید پڑھیں

**حمزہ بن علی بن احمد** اسماعیلی مذہب رکھتا تھا۔ دروز قوم کے مذہبی نظام کا بانی۔ متعدد کتب کا مصنف۔ جسے دروزی کتب مقدسہ میں خاص امتیاز حاصل ہے۔ مؤرخ النویری کے خیال کے مطابق وہ علاقہ زوزن ’’فارس‘‘ کا باشندہ تھا۔ اور ابتدا میں اس کا پیشہ لبادہ سازی تھا۔ 410 ھ مطابق 1019ء یا بقول حمزہ بن علی اس سے دو سال قبل اس نے اپنے عقائد کا اعلان کیا۔ وہ مصر میں غالبا 405 ھ میں وارد ہوا۔ اس نے قاہرہ کی ایک مسجد میں اپنے عقائد کا اعلان کیا۔ عوام میں فساد برپا ہو گیا اور ایک عرصہ تک اسے خلیفہ کی پناہ میں عزلت اور تنہائی کی زندگی بسر کرنا پڑی۔ یہ معلوم نہیں ہو سکا کہ 411 ھ مطابق 1020ء میں خلیفہ کے اچانک لاپتا ہونے کے بعد اس کا اپنا انجام کیا ہوا۔ تاہم دروزوں کے مذہبی نظام میں اسے حاکم الزمان، عقل عالم کا امتیازی درجہ حاصل ہے۔ اور وہ اسے ہادی اعظم کے نام سے موسوم کرتے ہیں۔

ایک ایرانی الاصل داعی حمزہ اللباد ( سمور فرش ) الزوزنی نے الدروزی کی تعلیمات کی مذمت کی۔ حمزہ دراصل اس تحریک کا دل و دماغ تھا۔ اس نے درزیت کے بنیادی عقائد تیار کیے۔ اس کے الہیات میں باطنیت کا رنگ غالب تھا۔ یعنی وہ تمام صحائف کے ظاہر الفاظ سے باطنی معنی نکالتا تھا۔ بنیادی باطنی تصور کے مطابق حقیقت خفیہ معافی انکشاف سے معلوم کی جا سکتی ہے۔ ظاہری الفاظ محض ایک پردہ ہیں، جو حقیقت کو ناشاساؤں کی آنکھوں چھپانے کے لیے تان دیا گیا۔ حمزہ حاکم کی وفات سے کچھ عرصہ بیشتر قاہرہ میں جوش و غیظ سے بھرے ہوئے لوگوں کے ہاتھوں مارا گیا۔

## حوالہ جات

زمرہ:985ء کی پیدائشیں
زمرہ:اسماعیلی
زمرہ:ایرانی اسماعیلی
زمرہ:بانیان مذاہب
زمرہ:دروز مذہبی رہنما
زمرہ:صوبہ خراسان رضوی کی شخصیات
زمرہ:گیارہویں صدی کی ایرانی شخصیات
زمرہ:1021ء کی وفیات
زمرہ:گیارہویں صدی کے عرب مصنفین
زمرہ:گیارہویں صدی کی فاطمی شخصیات
زمرہ:سزائے موت بذریعہ سر قلم
زمرہ:مصری اسماعیلی
زمرہ:دسویں صدی کے عرب مصنفین
زمرہ:مکہ میں وفات پانے والی شخصیات
زمرہ:گیارہویں صدی میں مذہبی رہنما
زمرہ:گیارہویں صدی کے الٰہیات دان
زمرہ:مسلم الٰہیات دان
حمص

**حمص** () سوریہ کا ایک قدیم اور تاریخی شہر۔ دمشق سے 300کلومیٹر شمال کی جانب دریائے عاصی کے مشرقی کنارے واقع ہے۔
حضرت ادریس علیہ السلام اپنے مولد بابل سے ہجرت کرکے حمص کے راستے فلسطین کے شہر الخلیل پہنچے اور وہاں سے مصر کے شہر ممفس پہنچے حمص کو حمص بن مہر عملیکی نے آباد کیا تھااور اسی کے نام سے منسوب ہے۔
بہت بڑا تجارتی مرکز ہے۔ یہاں ریشمی اور سوتی کپڑے کے کارخانے ہیں۔ قدیم زمانے میں حمص سورج دیوتا کے مندر کی وجہ سے مشہور تھا۔ 272ء میں اورلین نے حمص پر قبضہ کر لیا۔ رومیوں کے بعد حمص بازنطینی حکومت کا بڑا مرکز رہا۔ یہ شہر خلافت فاروقی 14ھ 635ء میں خالد بن ولید اور عبیدہ بن الجراح کے ہاتھوں سے فتح ہوا۔ یہاں خالد بن ولید ان کی زوجہ ان کے بیٹے عبد الرحمن،عیاض بن غنم،عبید اللہ بن عمرو،سفینہ مولیٰ رسول اللہ ﷺ،ابو درداء اور ابوذر غفاری کی قبریں ہیں۔

## نگار خانہ

File:Al-Dablan Street.jpg|
File:The Old Clock.jpg|
File:Khaled Ebn El-Walid Mosque - Courtyard.jpg|
File:Homs roof tops.jpg|


## حوالہ جات

زمرہ:حمص
زمرہ:سرزمین شام
زمرہ:سوریہ کے شہر
زمرہ:تیسرے ہزارے قبل مسیح میں قائم ہونے والے آباد مقامات
زمرہ:ویکی ڈیٹا سے مختلف مختصر وضاحت
زمرہ:ایشیاء کے آثار قدیمہ
زمرہ:سوریہ میں آثار قدیمہ مقامات
زمرہ:ملین آبادی کے شہر
زمرہ:یونیورسٹی شہر
حمید احمد خاں

ادیب، محقق، ماہر تعلیم، لاہور میں پیدا ہوئے۔ ابھی چھ برس کے تھے کہ ان کے والد مولوی سراج الدین احمد خاں کا انتقال ہو گیا۔ ابتدائی تعلیم وزیر آباد میں حاصل کی۔ تحریک خلافت سے متاثر ہو کر حیدرآباد دکن چلے گئے۔ بی۔اے کی ڈگری جامعہ عثمانیہ حیدرآباد سے اور ایم۔اے کی ڈگری گورنمنٹ کالج لاہور سے حاصل کی۔ بعد ازاں کیمبرج یونیورسٹی میں داخل ہوئے اور وہاں سے ایم۔ اے ’’لٹ‘‘ کی سند حاصل کی۔ اسلامیہ کالج لاہور میں انگریزی کے پروفیسر مقرر ہوئے۔ اور پروفیسر محمد شریف کے مستعفی ہونے کے بعد 1958ء میں پرنسپل ہو گئے۔ 1963ء میں پنجاب یونیورسٹی کے وائس چانسلر بنائے گئے۔ 1969ء میں مستعفی ہو گئے اور 1970ء میں مجلس ترقی ادب کے ناظم مقرر ہوئے۔ غالب و اقبال کے مداح تھے۔ 1976ء میں آپ کے خطبات و مقالات کا مجموعہ ’’تعلیم و تہذیب‘‘ مجلس ترقی ادب کے زیر اہتمام شائع ہوا۔

زمرہ:1903ء کی پیدائشیں
زمرہ:1974ء کی وفیات
حموربی

**حموربی** (1792 تا 1750 ق م) (Hammurabi)  اٹھارویں صدی قبل مسیح میں قدیم بابل کے پہلے شاہی خاندان کا چھٹا اور سب سے مشہور بادشاہ گذرا ہے۔ سمیر اور اکاد ’’جنوبی عراق‘‘ کی شہری ریاستوں کو اپنی قلمرو میں شامل کیا اور لرسا کے ایلمی بادشاہ کو شکست دے کر اس کے علاقے پر قبضہ کر لیا۔ مگر فتوحات سے زیادہ اپنے ضابطہ قوانین کے لیے مشہور ہے۔ حموربی کا قانونی، آئینی اور اخلاقی ضابطہ دنیا کا سب سے قدیم ضابطہ ہے اور 282 قوانین پر مشتمل ہے۔ اس میں آنکھ کے بدلے آنکھ اور دانت کے بدلے دانت کی سزا کا ذکر ہے اور یہ بھی درج ہے کہ بیل گاڑی والے کا معاوضہ کتنا ہونا چاہئیے اور سرجن کا کتنا۔ اگر کوئی انجینئر پُل بنائے گا تو اسے اپنے خاندان سمیت اس پل کے نیچے سونا پڑے گا۔ اگر کوئی مکان گر جائے اور مالک مکان اس وجہ سے مر جائے تو معمار کو موت کی سزا ملتی تھی۔ اگر کپتان کی غلطی سے بحری جہاز تباہ ہو جائے تو کپتان کو نقصان کا ازالہ کرنا پڑتا تھا۔ کہتے ہیں کہ بنی اسرائیل کے ضوابط اسی سے ماخوذ ہیں ۔انجیل میں اس کا نام ام رافیل ’’فرماں روائے شنار‘‘ (سمیر) ہے۔ ضابطہ قوانین میں عدالت، کھیتی باڑی، آبپاشی، جہاز رانی، غلاموں کی خریدوفروخت، آقا اور غلام کے تعلقات، شادی بیاہ، وراثت، ڈاکا، چوری وغیرہ سے متعلق قانون کے اصول بیان کیے گئے ہیں۔ یہ ضابطہ پتھر کی تختی پر کندہ ہے اور برٹش میوزیم میں محفوظ ہے۔ حموربی نے بکثرت عمارتیں بنوائیں اور نہریں کھدوا کر آبپاشی کا نظام درست کیا۔

ایک زبردست بادشاہ ہونے کے علاوہ حموربی ایک زبردست کلدانی ساحر و ماہر طلسمات و روحانیات بھی تھا، اس کی طلسمات کے موضوع پر سب سے مشہور تصنیف (مکاشفات حموربی) ہے جو (بابل) کے شہر ایلم کی کهدائی کے دوران میں محلات کے کھنڈر سے پتھر کے کتبوں پر کھدی ہوئی برآمد ہوئی ہے۔ یہ اب برٹش میوزیم میں موجود ہے۔

## حوالہ جات

زمرہ:انیسویں صدی ق م کی پیدائشیں
زمرہ:اٹھارویں صدی ق م کے حکمران
زمرہ:تاریخ عراق
زمرہ:زرخیز ہلال
زمرہ:شاہان بابل
زمرہ:قدیم قانون ساز
زمرہ:اٹھارویں صدی ق م کی وفیات
زمرہ:اٹھارویں صدی ق م کے فرماں روا
حمید الحق چودھری

سابق وزیر خارجہ پاکستان۔ سابق وزیر مالیات، محنت، تجارت اور صنعت مشرقی پاکستان، نواکھالی میں پیدا ہوئے۔ 1929ء میں کلکتہ یونیورسٹی سے ایل ایل بی کی ڈگری حاصل کی۔ آئندہ برس کلکتہ کی عدالت عالیہ میں وکالت شروع کی۔ چار برس تک نائب مشیر قانونی اور عدالت عالیہ کے سرکاری وکیل رہے۔ بعد میں استعفی دے کر دوبارہ وکالت شروع کی۔ مسلمانوں کا نقطہ نظر بنگالی سرحدی کمیشن کے سامنے پیش کیا۔ 1937ء میں بنگال کی صوبائی اسمبلی کے رکن منتخب ہوئے اور اسی سال اسمبلی کے صدر بن گئے۔ 1947ء میں پاکستان کی دستور ساز اسمبلی کے رکن چنے گئے۔ اگست 1947ء میں مشرقی بنگال کی کابینہ میں وزیر محنت، صنعت اور تجارت بنے۔ 1955ء میں دوسری دستور ساز اسمبلی کے رکن چنے گئے۔ ستمبر 1955ء تا ستمبر 1956ء مرکزی حکومت میں وزیر رہے۔

1958ء میں آپ کو دوبارہ کابینہ میں لے لیا گیا لیکن جو محکمہ پیش کیا گیا تھا آپ نے اسے قبول نہیں کیا۔ اس کے بعد ملک میں مارشل لا نافذ ہو گیا۔ بنگلہ دیش کے قیام کے بعد آپ کو جیل میں ڈال دیا گیا۔ فوجی بغاوت اگست 1975ء کے بعد رہا ہوئے۔

## حوالہ جات

زمرہ:اسکاٹش چرچ کالججیٹ اسکول کے فضلا
زمرہ:پاکستانی ارکان قومی اسمبلی 1947ء تا 1954ء
زمرہ:پاکستانی ارکان قومی اسمبلی 1955ء تا 1958ء
زمرہ:پاکستانی سیاست دان
زمرہ:کلکتہ یونیورسٹی کے فضلا
زمرہ:وزرائے خارجہ پاکستان
زمرہ:ویکی ڈیٹا سے مطابقت رکھنے والی مختصر تفصیل
زمرہ:1901ء کی پیدائشیں
زمرہ:1992ء کی وفیات

زمرہ:ضلع فینی کی شخصیات
زمرہ:پریزیڈنسی یونیورسٹی، کولکاتا کے فضلا
شیخ حمید الدین ناگوری

تصغیر|200px|مزارِصوفی ناگوری
تصغیر|200px|قبرِشیخ حمید الدین ناگوری
تصغیر|200px|قبر پر نصب تختی
صوفی۔ بخارا میں پیدا ہوئے۔ خواجہ غریب نواز علیہ الرحمۃ کے مرید اور خلیفہ تھے۔ اصل نام محمد تھا مگر حمید الدین کے نام سے مشہور ہوئے۔ والد کا نام عطار اللہ محمود تھا۔ جو شہاب الدین غوری کے زمانے میں بخارا سے ہندوستان آئے۔ اور دہلی میں مقیم ہوئے۔ شیخ حمید الدین علوم ظاہری میں درجہ کمال کو پہنچے ہوئے تھے اور درس دیا کرتے تھے۔ بادشاہ نے آپ کو ناگور کا قاضی مقرر کیا۔ اس منصب پر تین سال تک فائز رہے۔ خواجہ بختیار کاکی بھی بغداد میں مقیم تھے۔ ان سے گہرے تعلقات قائم ہو گئے۔ بغداد میں ایک سال گزارنے کے بعد مدینہ تشریف لے گئے اور ایک سال تک روضہ اطہر کے مجاور رہے۔ پھر تین سال تک مکہ میں رہنے کے بعد سلطانالتمش کے زمانے میں دہلی تشریف لائے۔ سلطان نے آپ کی بڑی قدر و منزلت کی۔ آپ کو سماع کا بہت شوق تھا۔ اور اسی وجہ سے بہت سے علمائے وقت آپ کے سخت خلاف تھے۔ آپ کو بابا فرید سے بھی بہت محبت اور عقیدت تھی۔ بابا فرید نے آپ کو دو کتابیں، تواریخ  اور ’راحۃ الارواح کا حوالہ اپنے ملفوظات میں دیا ہے۔ ’’سیر العارفین‘‘ میں ایک اور کتاب ’’لوائح ‘‘ کا بھی ذکر ہے۔ سب سے اہم کتاب طوالع الشموس تصنیف  فرمائی،11 رمضان المبارک641ھ میں فوت ہوئے۔
## حوالہ جات
نواب حمید اللہ خان

وسطی ہند کی سابق ریاست بھوپال کے فرمانروا۔ 1915ء میں علی گڑھ کالج سے بی۔ اے کیا۔ مئی 1926ء میں والدہ کی تخت سے دستبرداری کے بعد ریاست کی زمام حکومت سنبھالی۔ کئی برس تک ریاستی حکمرانوں کے ایوان ’’چیمبر آف پرنسز‘‘ کے چانسلر رہے۔لندن میں منعقد گول میز کانفرنس میں ریاستی حکمرانوں کی نمائندگی کی۔ مئی 1959ء میں ہندوستانی حکومت نے بھوپال کو اپنی نگرانی میں لے لیا اور نواب صاحب کا وظیفہ مقررکر دیا۔ حمید اللہ خاں روشن خیال حکمران اور بیدار مغز سیاست دان تھے۔ کھیلوں سے بہت شغف تھا۔ پولو کے بین الاقوامی کھلاڑی تھے۔

## حوالہ جات

* Bhopal History and gealogy – Royal Ark
* Muhammad Hamid-ullah Khan, Nawab of Bhopal (1894–1949)- 1900 childhood image برٹش لائبریری

زمرہ:1894ء کی پیدائشیں
زمرہ:1960ء کی وفیات
زمرہ:بھارتی مسلم شخصیات
زمرہ:بھوپال
زمرہ:بھوپال کے نواب
زمرہ:سالاران فضائیہ
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کی بھارتی عسکری شخصیات
زمرہ:ہندوستانی نائٹ
حنیف

**حنیف** بروزن فعیل۔ صفت مشبہ کا صیغہ ہے۔ جو کوئی ایک راہ حق پکڑے اور باقی سب باطل راہیں چھوڑ دے۔ حنیف کہلاتا ہے۔ المفردات میں ہے۔ الحنف کے معنی گمراہی سے استقامت کی طرف مائل ہونے کے ہیں۔ اس کے مقابل جنف ہے جس کے معنی استقامت سے گمراہی کی طرف مائل ہونے کے ہیں۔
امر حق پر صادق رہنے والا۔ سچے دین کا حامی اور ماننے والا۔ قرآن پاک میں یہ لفظ کئی جگہ آیا ہے۔ اور خاص طور پر حضرت ابراہیم اور ان کے دین کے بارے میں استعمال ہوا ہے۔ اس کے مقابلے میں بت پرستوں کا تذکرہ ہے۔ حنفائے الہی سے مراد وہ لوگ ہیں جو ہر طرح کی صعوبتیں برداشت کرتے اور حقانیت پر قائم رہتے ہیں۔ ابن ہشام کی روایت کے مطابق حنیف کے معنی مسلمان کے ہیں اس لیے اسلام کو حنیف اللسنت اور حنیف الفطرہ کہا گیا ہے۔ ظہور اسلام کے وقت عرب میں جہاں اور مذاہب رائج تھے وہیں بعدض لوگ حنیفی مذہب کے بھی پیرو تھے۔ جو حضرت ابراہیم کا مذہب تھا۔ ورقہ بن نوفل اسی عقیدے کے تھے۔ حنیف سچے اور کامل موحد کو بھی کہتے ہیں۔ یہ مشرک کی عین ضد ہے۔

## حوالہ جات

زمرہ:اسلامی اصطلاحات
زمرہ:قرآنی اصطلاحات
زمرہ:مذہبی اصطلاحات
زمرہ:ویکی ڈیٹا سے مختلف مختصر وضاحت
مشرک

جو شخص اللہ تعالٰیٰ کے ساتھ اور لوگوں کو بھی عبادت کے لائق سمجھے یا ان کی عبادت کرے یا اللہ تعالٰیٰ کی ذات و صفات میں کسی اور کو بھی شریک جانے اسے **مشرک** کہتے ہیں۔

اسلامی عقائد کے مطابق کافر اور مشرک سے اللہ تعالٰیٰ ہمیشہ ناراض رہتا ہے اور مرنے کے بعد انھیں ہمیشہ جہنم میں رہنا پڑتا ہے۔ کافر اور مشرک ہرگز جنت میں نہیں جا سکتے بلکہ یہ ہمیشہ جہنم میں رہیں گے۔

شاہ عبد العزیز رح شرک کی معنی کرتے ہیں شرک اسے کہتے ہیں کے اللہ کی صفت کسی اور میں مانیں۔ مثال کے طور پر اللہ کے علاؤہ بابا میرا مددگار ہیں مجھے بچے دیتا ہیں غم خوش حالی لانے والا میرا باب ہیں غوث اعظم غوث پاک حاجت روا داتا میرا بابا ہے۔ تو یہ شرک ہیں۔ کیونکہ یہ اللہ کی صفات ہیں اگر کوئی کسی اور کے لیے بولے تو وہ مشرک ہوگا۔

اور مشرک سب سے بڑا ظالم ہیں۔

## مزید دیکھیے
* شرک
* کفر
* کافر

زمرہ:اسلام
ویندا زبان

ویندا (انگریزی میں Venda) جو شوندا (Tshivenda) چوندا (Chivenda) یا لوویندا (Luvenda) کے نام سے بھی جانی جاتی ہے، افریقی زبانوں کے سب سے بڑے گروہ بنتو کے ذیلی گروہ نائیجر کانگو سے تعلق رکھتی ہے۔ ویندا بولنے والے زیادو تر لوگ جنوبی افریقا میں رہتے ہیں جہاں اس کو سرکاری زبان کا درجہ دیا گیا ہے۔ اس کے علاوہ ویندا زمبابوے کے کچھ علاقوں میں بولی جاتی ہے۔ جنوبی افریقہ کے جمہوریہ بننے سے پہلے ویندا بولنے والوں کو بنتوستان کے نام سے علاقہ دیا گیا، جہاں یہ قبائل رہے۔ جنوبی افریقا کے صوبہ لمپوپو میں ویندا بولنے والوں کی تعداد تقریباً 666,000 ہے، جبکہ زمبابوے میں ویندا بولنے والوں کی تعداد تقریباً 84,000 ہے۔

## حوالہ جات

## بیرونی روابط
* ایتنولاگ داخلہ برائے ویندا
* شوندا جنوبی افریقہ کی زبان
* ویندا ترجمہ کے لیے مفت سافٹ ویئر کا منصوبہ

زمرہ:افریقا
زمرہ:جنوبی افریقا کی زبانیں
زمرہ:جنوبی بانتو زبانیں
زمرہ:زبانیں
زمرہ:زمبابوے کی زبانیں
زمرہ:ایتھنولوگ 18 کا حوالہ دیتے ہوئے زبان کے مضامین
حور

سفید فام عورتیں، اصطلاح اسلام میں جنت کی دو شیزائیں جن کی آنکھیں خاص طور پر بہت خوبصورت ہوں گی۔ قرآن پاک میں ان ذکر کئی جگہوں پر آیا ہے۔ ان کو درمکنون سے تشبیہ دی گئی ہے۔ ان کی دوشیزگی کا اس طرح ذکر کیا گیا ہے کہ اس سے قبل ان کو کسی انسان نے ہاتھ نہ لگایا ہوگا۔ بعض مبصرین اور تذکرہ نویسوں نے ان کے شمائل کے متعلق مختلف خیال آرائیاں کی ہیں۔ ان کے لباس و جواہرات کی عمدہ تفصیل بیان کی ہے اور بتایا ہے کہ ان کا خمیر مشک، عنبر اور کافور سے تیار کیا گیا ہے۔ صوفیائے کرام نے بھی ان کے متعلق اپنے خیالات کا موقع بہ موقع اظہار کیا ہے۔

## حوالہ جات

زمرہ:اسلامی اساطیر
زمرہ:اسلامی معادیات
زمرہ:حسینائیں
زمرہ:خواتین اور موت
زمرہ:درجات فرشتہ
زمرہ:فرشتے
زمرہ:قرآنی اصطلاحات
زمرہ:معبود، ارواح اور افسانوی مخلوقات
زمرہ:اسلام اور عورت
زمرہ:جنت
زمرہ:اسلام میں شہوانیت
زمرہ:مؤنث افسانوی مخلوقات
زمرہ:اسلامی روایاتی مخلوقات
زمرہ:بہشت
زمرہ:حیات بعد الموت
زمرہ:قرآن میں مذکور شخصیات
زمرہ:کنوار پن
حیات اللہ انصاری

**حیات اللہ انصاری** صحافی و افسانہ نگار لکھنؤ میں پیدا ہوئے۔ فرنگی محل کے عربی مدرسے سے سند حاصل کی۔ علی گڑھ سے بی۔ اے کیا۔ ابتدا میں ترقی پسند ادب کی تحریک سے وابستہ رہے۔ پھر کانگرس میں شامل ہو گئے۔ وہ ایم پی بھی رہے۔ کچھ دنوں ہفتہ وار ’’ہندوستان‘‘ کے ایڈیٹر رہے۔ اس کے بعد آل انڈیا کانگرس کے سرکاری اخبار ’’قومی آواز ‘‘ کے ایڈیٹر ہوئے۔ اخبار نویسی کے علاوہ افسانے بھی لکھتے رہے۔ 1936ء میں افسانوں کا ایک مجموعہ ’’انوکھی مصیبت‘‘ لکھنؤ میں چھپا۔ بعد میں بھرے بازار کے نام سے یہی مجموعہ چھپا۔ 1969ء میں ہندوستان کی جہدوجہد آزادی کی تاریخ پر مبنی اور پانچ جلدوں پر مشتمل ناول ’’لہو کے پھول‘‘ شائع ہوا۔ دہلی دوردرشن پر یہ ناول ایک سیریل کی صورت میں ’’لہو کے پھول‘‘ ہی کے عنوان سے پیش ہوا ہے۔ ’’مدار‘‘ اور ’’گھروندہ‘‘ ان کے دو اور ناول ہیں۔ آخرالذکر ناول پر ’’ٹھکانہ‘‘ کے عنوان سے ہندی فلم بھی بنی ہے۔

## حوالہ جات

زمرہ:1912ء کی پیدائشیں
زمرہ:1999ء کی وفیات
زمرہ:ساہتیہ اکیڈمی اعزاز یافتگان برائے اردو ادب
زمرہ:جامعہ علی گڑھ کے فضلا
حیدر بخش جتوئی

کسان رہنما۔ موضع باخو ڈیرو ضلع لاڑکانہ سندھ میں پیدا ہوئے۔ 1922ء میں بمبئی یونیورسٹی سے سندھی فائنل کا امتحان پاس کیا۔ 1923ء میں بی۔ اے آنرز کرکے سرکاری ملازمت سے وابستہ ہو گئے۔ اور ڈپٹی کلکٹر کے عہدے تک پہنچے۔ 1945ء میں ملازمت سے مستعفی ہو کر کسان ’’ہاریوں‘‘ کی تحریک میں شامل ہو گئے۔ 1946ء میں سندھ ہاری کمیٹی کے صدر منتخب ہوئے اور تادم واپسیں اسی تحریک سے منسلک رہے۔ مجموعی طور پر سات برس جیل میں گزارے۔ سندھی کے اعلی پائے کے شاعر تھے۔ برصغیر کی آزادی پر ان کی ایک نظم’’ آزادئ قوم ‘‘ جو دنیا کی طویل ترین نظموں میں شمار ہوتی ہے۔ 1946ء میں شائع ہوئی۔
## حوالہ جات

زمرہ:1901ء کی پیدائشیں
زمرہ:1970ء کی وفیات
زمرہ:بلوچ شخصیات
زمرہ:پاکستانی سیاست دان
زمرہ:پاکستانی کمیونسٹ
زمرہ:پاکستانی مصنفین
زمرہ:سندھی شخصیات
زمرہ:1900ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
حیدر علی

تصغیر|بائیں|250px

سلطان **حیدر علی خان** (ولادت: 1721ء – وفات: 7 دسمبر 1782ء) جنوبی ہند دکن کی سلطنت میسور کے سلطان تھے۔ ان کا نام حیدر نائک تھا۔ ان کا دور حکومت 1761ء سے 1782ء تھا۔

والئی میسور۔ نسلا ہاشمی قریشی تھے۔ ان کے پردادا گلبرگہ دکن میں پنجاب کے علاقہ ساہیوال سے آکر آباد ہو گئے تھے۔ والد فتح محمد ریاست میسور میں فوجدار تھے۔ حیدر علی پانچ برس کے ہوئے تو والد ایک لڑائی میں مارے گئے۔ ان کے چچا نے انھیں فنون سپہ گری سکھائے۔ سلطان حیدر علی نے 1752ء میں میسور کے ہندو راجا کی فوج میں ایک سپاہی کی حیثیت سے عملی زندگی کا آغاز کیا اور بڑی بہادری سے مرہٹوں کے حملوں سے ریاست کو بچایا لیکن وہ اپنی بہادری اور قابلیت کی بدولت جلد ہی (1755ء) میں راجا کی فوجوں کے سپہ سالار بن گئے۔ راجا اور اس کے وزیر نے حیدر علی کے بڑھتے ہوئے اقتدار سے خوفزدہ ہو کر جب اس کو قتل کرنے کا منصوبہ بنایا تو حیدر علی نے میسور کے تخت پر قبضہ کر لیا۔ راجا کو اس نے اب بھی برقرار رکھا، لیکن اقتدار پوری طرح اپنے ہاتھ میں لے لیا۔ اس کی حکومت کا آغاز 1761ء سے ہوتا ہے۔
حیدر علی کی تخت نشینی کے وقت ریاست میسور میں صرف 33 گاؤں تھے۔ مگر انھوں نے تھوڑے ہی عرصے میں اسی ہزار مربع میل علاقے میں اپنی حکومت قائم کر لی۔ انگریزوں کے خلاف سلطان حیدر علی نے دو جنگیں لڑیں۔ پہلی جنگ میسور 1767ء تا 1769ء میں حیدر علی نے مدراس کی دیواروں کے نیچے پہنچ کر انگریزوں کو صلح پر مجبور کر دیا۔ دوسری جنگ میسور 1780ء تا 1784ء میں انھوں نے کرنل بیلی اور میجر منرو کو فیصلہ کن شکستیں دیں۔ اسی جنگ کے دوران میں 7 دسمبر 1782ء میں سلطان نے بعارضہ سرطان وفات پائی۔

سلطان حیدر علی ان پڑھ تھے مگر بڑے بیدار مغز حکمران تھے۔ وہ پانچ مختلف زبانوں میں بات چیت کرسکتے تھے۔ ان کی قوت حافظہ بہت تیز تھی۔ وہ بیک وقت کئی احکامات جاری کرتے اور لکھواتے وقت ہر حکم کی عبارت میں تسلسل قائم رکھتے اور پیچیدہ گھتیوں کو فوراً حل کر لیتے تھے۔ شخصی خوبیوں کو بھانپنے میں انھیں کمال حاصل تھا۔ ان میں تعصب نام کو بھی نہ تھا۔ ہر مذہب اور ہر فرقے کے لوگوں سے یکساں سلوک کرتے اور عدل و انصاف کے تقاضوں کو پورا کرنے میں کسی سے رعایت نہ کرتے تھے۔ ان کی عقابی نگاہوں نے مغل سلطنت کے زوال، ہندوستان کی طوائف الملوکی اور ایسٹ انڈیا کمپنی کے استعماری منصوبوں کو بھانپ لیا اور ہندوستان کی جدوجہد آزادی کی داغ بیل ڈالی۔ آپ کی وفات کی کے بعد آپ کے فرزند ٹیپو سلطان تخت میسور پر بیٹھے۔
تصغیر|1782 میں فرانسیسی بحریہ کے امیرالبحر سوفرین کے ساتھ ملاقات۔
[تصغیر|250 px|بائیں|سلطان حیدر علی کی مزار، [کولار ضلع|کولار کرناٹک میں۔]]

## مزید دیکھیے
* سلطنت خداداد میسور
* ٹیپو سلطان

## حوالہ جات

زمرہ:1721ء کی پیدائشیں
زمرہ:1782ء کی وفیات
زمرہ:اٹھارہویں صدی کے ہندوستانی بادشاہ
زمرہ:اٹھارہویں صدی کے ہندوستانی مسلمان
زمرہ:بھارتی مسلم شخصیات
زمرہ:تاریخ ہندوستان
زمرہ:سرنگا پٹم
زمرہ:سلطنت میسور
زمرہ:شاہان میسور
زمرہ:کرناٹک کی شخصیات
زمرہ:کولار کی شخصیات
زمرہ:مسلم جوامع
زمرہ:ہندوستانی فرماں روا
زمرہ:عرب نسل کی بھارتی شخصیات
خارجہ بن حذافہ سہمی

### نام ونسب
خارجہ نام، باپ کا نام حذافہ تھا، نسب نامہ یہ ہے، خارجہ بن حذافہ بن غانم بن عامر بن عبد الله بن عبيد بن عويج بن عدی بن كعب بن لؤی، القرشی العدوی، خارجہ زمانۂ جاہلیت کے مشہور شہ سواروں میں تھے اور تنہا ہزار پر بھاری تھے۔

### اسلام
فتح مکہ میں مشرف باسلام ہوئے۔

### فتح مصر
عہد فاروقی میں جب مصر پر فوج کشی ہوئی اوراس کی تسخیر میں زیادہ عرصہ لگا، تو عمروبن العاص نے دار الخلافہ سے مزید کمک طلب کی، حضرت عمرؓ نے خارجہ ،زبیر بن عوام اورمقداد ؓبن اسود کو فوج دیکر روانہ کیا،
 ان میں سے ہر ایک ہزار پر بھاری تھا، ان لوگوں کے پہنچنے کے بعد نہایت آسانی کے ساتھ فتح ہو گیا، فتح کے بعد عمرو بن العاص حذیفہ کو مصر کا حاکم بنا کر خود اسکندریہ کی طرف بڑھے  اسکندریہ لینے کے بعد لوٹے تو حذیفہ کو مصر کے عہدۂ قضا پر مامور کیا۔

### شہادت
جنگِ صفین وغیرہ کے بعد جب خارجیوں نے حضرت علیؓ ،امیر معاویہ اورعمرو بن العاصؓ کا خاتمہ کرنا چاہا تو تین خارجیوں نے تینوں کے قتل کرنے کا بیڑا اٹھایا،عمروبن العاصؓ کا قاتل مصر پہنچا اورپچھلے پہر مسجد میں چھپ کر بیٹھ گیا تاکہ جب عمرو ؓبن العاص نماز پڑہنے کے لیے نکلیں تو ان کا کام تمام کر دے،مگر اس دن عمرو بن العاصؓ کی طبیعت کچھ ناساز تھی، اس لیے ان کی بجائے حذافہ نماز پڑھانے کے لیے آئے، قاتل (عبد اللہ بن مالک صیدادی)کو اندھیرے میں شناخت نہ ہو سکی اوراس نے حذافہ کو عمرو بن العاص سمجھ کر قتل کر دیا ،یہ واقعہ رمضان 40ھ کا ہے۔

### فضل و کمال
فضل وکمال کے لیے مصر کے عہدۂ قضا کی سند کافی ہے،عبد اللہ بن ابی مرہ اورعبداللہ بن جبیر نے ان سے روایت کی ہے۔

## حوالہ جات

زمرہ:صحابہ
زمرہ:ساتویں صدی کی عرب شخصیات
زمرہ:خلافت راشدہ کے سپاہ سالار
زمرہ:قریش
زمرہ:661ء کی وفیات
زمرہ:اسلامی فتح مصر
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
خارجہ بن زید بن ابی زہیر

**خارجہ بن زید بن ابی زہیر [[رضی اللہ تعالی عنہ|رضی اللہ تعالیٰ عنہ]]** رئیس قبیلہ بنو خزرج اور کبار انصار صحابہ میں تھے۔آپ نے بیعت عقبہ میں مشرف باسلام ہوئے ۔غزوہ بدر میں شریک ہوئے ۔غزوہ احد میں شریک ہوئے اور شہادت نوش فرمائی۔
## نام و نسب
خارجہ نام، قبیلہ بنو خزرج کے خاندان اغر سے ہیں، نسب نامہ یہ ہے،خارجہ بن زید بن ابی زہیر بن مالک بن امرا القیس بن مالک اغر بن ثعلبہ بن کعب بن خزرج بن حارث بن خزرج اکبر ۔

### اسلام
حضرت خارجہ بن زید رضی اللہ تعالیٰ عنہ نے بیعت عقبہ ثانیہ میں بیعت کی اور بیعت عقبہ میں اسلام قبول کیا۔
### غزوات اور عام حالات
ہجرت کے موقع پر ابوبکر صدیق رضی اللہ عنہ نے مدینہ آکر انہی کے ہاں قیام کیا اور انہی سے مواخاۃ ہوئی۔ خارجہ بن زید نے اپنی بیٹی حبیبہ ابوبکر صدیق کے عقد میں دی۔
جنگ بدر میں شریک ہوئے اور امیہ بن خلف کو کئی آدمیوں کے ساتھ مل کر مارا۔، امیہ کے بیٹے صفوان نے اپنے باپ کے قاتلوں کو تاڑ لیا تھا، چنانچہ دوسرے سال جب غزوہ احد واقع ہوا تو اس کو ان لوگوں کے قتل کی فکر ہوئی۔جنگ احد میں نہایت بہادری سے لڑے اور نیزوں کے دس سے اوپر زخم کھا کر شہید ہوئے۔
### شہادت
خارجہ نہایت بہادری سے لڑے اور دس سے اوپر نیزوں کے زخم کھاکے زمین پر گر گئے،صفوان نے ان کو شناخت کرکے ناک،کان اور دیگر اعضاء کاٹے اور کہا کہ اب میرا کلیجا ٹھنڈا ہوا، میرے باپ کے عوض محمد ﷺ کے بڑے بڑے بہادر کام آئے۔
ان کے بھتیجے سعد بن ربیع رضی اللہ تعالیٰ عنہ بھی اس معرکہ میں دادِ شجاعت دے کر شہید ہوئے تھے چچا بھتیجے دونوں ایک قبر میں دفن کیے گئے۔

### اولاد
دو اولادیں چھوڑیں، ایک زید جنھوں نے عثمان غنی رضی اللہ تعالیٰ عنہ کے زمانۂ خلافت میں انتقال کیا دوسری حبیبہ جو ابوبکر صدیق رضی اللہ تعالیٰ عنہ سے منسوب تھیں، ام کلثوم بنت ابی بکر انھی کے بطن سے تولد ہوئیں، اس بنا پر خارجہ ابوبکر صدیق رضی اللہ تعالیٰ عنہ کے اسلامی بھائی ہونے کے ساتھ خسر بھی تھے۔

## حوالہ جات

 

زمرہ:3ھ کی وفیات
زمرہ:اصحاب بدر
زمرہ:اصحاب بیعت عقبہ
زمرہ:صحابہ
زمرہ:شہداء غزوہ احد
سر اکبر حیدری

ہندوستانی مدبر، 

ابتدائی تعلیم بمبئی میں پائی۔ 1888ء میں محکمہ مالیات ہند میں ملازم ہوئے۔ اور ترقی کر کے صوبہ جات متحدہ کے اسسٹنٹ جنرل بن گئے اس کے بعد بمبئی اور مدراس میں ڈپٹی اکاونٹنٹ جنرل اور کنٹرولر خزانہ کے فرائص انجام دینے کے بعد فنانشل سیکرٹری، مرکزی محکمہ داخلہ ہندوستان، اکاوٹنٹ جنرل حیدرآباد اور پھر 1920ء میں اکاوٹنٹ جنرل بمبئی بنے۔ سرکاری عہدوں کے علاوہ بہت سی تجارتی کمپنیوں کے مینجنگ ڈائریکٹر بھی رہے۔ 1910ء میں آل انڈیا محمڈن ایجوکیشنل کانفرنس کی صدارت کے فرائض انجام دیے اور عثمانیہ یونیورسٹی حیدرآباد دکن کی تاسیس اور اردو کو اعلی تعلیم کے لیے ذریعہ تعلیم بنانے میں سرگرم حصہ لیا۔ گول میز کانفرنسوں میں حیدرآباد کے وفد کے سربراہ کی حیثیت سے شرکت کی۔ 1937ء میں ریاست حیدرآباد کے وزیر اعظم مقرر ہوئے۔ 1941ء میں وائسرائے ہند کی ایگزیکٹو کونسل کے رکن بنے۔ تقسیم ہند کے بعد آسام کے گورنر مقرر ہوئے۔
حیروغلیفی

framepx|تصغیر|بائیں|حیروغلیفیتصویری نشانات جو قدیم مصر میں، حروف کی اختراع سے قبل تحریر کے لیے استعمال کیے جاتے تھے۔ شروع میں اظہار مقصد کے لیے جانوروں کی تصویروں سے کام لیا جاتا تھا۔ بعد میں تصاویر کو بھی استعمال کیا جانے لگا۔ پہلے پہل ماہرین آثار قدیمہ نے انھیں زیبائشی خیال کیا، لیکن بعد میں انکشاف ہوا کہ یہ تحریریں ہیں۔ شروع میں انھیں پڑھنے میں ناکامی ہوئی۔ لیکن جب کلید مل گئی تو ان کا مطلب سمجھ میں آگیا۔ اس قسم کی تحریریں میکسیکو میں بھی پائی گئی ہیں۔

دیکھیے: ہائروگلفس

زمرہ:ابجدیہ رسم الخط
زمرہ:پردیسی حروف انتباہی خانہ جات
زمرہ:رسم الخط
زمرہ:رسم خط
زمرہ:زبانیں
زمرہ:قدیم زبانیں
زمرہ:قدیم مصری ثقافت
زمرہ:کامنز زمرہ جس کا ربط ویکی ڈیٹا پر ہے
زمرہ:تاریخ تحریر
زمرہ:افریقا کے رسم خط
زمرہ:مصری زبانیں
زمرہ:مذہبی زبان
زمرہ:قدیم مصری زبان
زمرہ:پکٹو گرامز
زمرہ:بصارت
افضل الدین خاقانی

**افضل الدین بدیل خاقانی** حسان العجم کے لقب سے مشہور فارسی شاعر جسے خاقانی نظامی اور خاقانی نظامی گنجوی بھی کہتے ہیں،
## ولادت
خاقانی 1126ءبمطابق 520ھایران کے سرحدی علاقہ شروان میں پیدا ہوا.
### نام
تذکرہ نویسوں کے آپ کا نام ’’ابراہیم‘‘ لکھا ہے لیکن اس نے خود اپنا نام ’’بدیل‘‘بتایا ہے ۔جیسا کہ وہ اپنے ایک شعر میں کہتا ہے :
بدل من آمدم اندر جہان سنائی را۔۔۔۔بدیں دلیل پدر نام من بدیل نہاد
### ولدیت
آپ کے والد کا نام ’’نجیب الدین علی‘‘ تھا جو پیشے کے اعتبار سے ایک ترکھان تھا۔جبکہ خاقانی کا چچا ایک طبیب اور فلسفی تھے۔انھوں نے پچیس سال کی عمر تک اپنے چچا ہی سے تربیت حاصل کی تھی۔

### تعلیم و تربیت
آپ نے اپنے چچا عمر کی مدد سے مختلف علوم و فنون میں مہارت حاصل کی۔ اور حسان العجم کا لقب پایا۔ ابوالعلا گنجوی سے بھی استفادہ کیا اور انھی کی بیٹی سے شادی ہوئی۔ سلطان سنجر کے دربار میں جانا چاہتا تھا کہ ترکان غز کا فتنہ برپا ہو گیا۔ 1156ء میں حج کیا اور نعتیہ قصائد اور ایوان مدائن والا معروف قصیدہ لکھا۔ 1173ء میں محبوس ہوا۔ قریباً ایک سال کے بعد رہائی ملی اور مشہور نظم جسیہ تحریر کی۔ بعد ازاں حج کے لیے گیا۔ کلیات، قصائد اور قطعات پر مشتمل ہے۔ اشعار کی تعداد بائیس ہزار ہے۔ مثنوی تحفۃ العراقین میں مسافرت حج کی سرگزشت ہے۔
### حالات زندگی
خاقانی کواپنے والد کے پیشے یعنی بڑھئی کے کام سے سخت نفرت تھی یہی وجہ ہے کہ وہ کبھی اپنے والد کے کام والی جگہ پر نہیں گیا، وہ اپنے باپ سے بھی دور رہتا تھا۔اسی مطلب کو انھوں نے اپنے اشعار میں بارہا بیان کیا ہے۔ اسی وجہ سے اس نے حصول علم پر زور دیا اور اپنے دور کے رائج علوم یعنی عربی اور فارسی ادبیات سیکھا۔آپ ادبیات کے علاوہ علم کلام، علم نجوم، حکمت، طب اور علم تفسیر بھی جانتے تھے۔

## وفات
خاقانی 1198ءبمطابق 595ھ تبریز میں وفات پائی۔
## حوالہ جات

زمرہ:1120ء کی دہائی کی پیدائشیں
زمرہ:1126ء کی پیدائشیں
زمرہ:1190ء کی وفیات
زمرہ:1198ء کی وفیات
زمرہ:ایرانی شخصیات
زمرہ:بارہویں صدی کی ایرانی شخصیات
زمرہ:بارہویں صدی کے شعراء
زمرہ:بارہویں صدی کے فارسی شعرا
زمرہ:شماخی کی شخصیات
زمرہ:فارسی شعرا
زمرہ:قرون وسطی کے شعرا
زمرہ:قرون وسطی کے فارسی مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:فارسی زبان کے شعرا
زمرہ:ایرانی مرد مصنفین
زمرہ:بارہویں صدی کا ادب
زمرہ:فارسی شخصیات
زمرہ:1120ء کی پیدائشیں
مشابہت (لکیری الجبرا)

دو مربع میٹرکس *A* اور *B* کو مشابہ کہا جاتا ہے اگر ایک "الٹ ممکن" میٹرکس *P* ہو جبکہ
\ A = P^{-1} B P 
یا
\ B = P A P^{-1} 

### خصوصیات
* میٹرکس *B* کو الٹانا اس صورت ممکن ہے اور صرف اسی صورت ممکن ہے (اگر بشرط اگر)، جب \ P^{-1} B P کو الٹانا ممکن ہو۔
* میٹرکس *B* اور \ P^{-1} B Pکے دترمینان برابر ہوتے ہیں۔
* میٹرکس *B* اور \ P^{-1} B P کا رتبہ برابر ہوتا ہے۔
* میٹرکس *B* اور \ P^{-1} B P کی ویژہ قیمت برابر ہوتی ہیں۔
* میٹرکس *B* اور \ P^{-1} B P کے ویژہ کثیر رقمی برابر ہوتے ہیں۔

زمرہ:تمثیل (منطق)

زمرہ:ضد ابہام صفحات
زمرہ:خطی الجبرا
زمرہ:ویکی ڈیٹا سے مختلف مختصر وضاحت
معاونت

**معاونت** (Support) سہارا دینا؛ چھوڑے بغیر برداشت یا مزاحمت کرنا؛ صبروتسلیم سے سہنا اور برداشت کرنا؛ دماغ، رُوح، حوصلہ قائم رکھنا (مصیبت وابتلا میں) اشیائے ضرور یہ مہیا کر کے کسی خاندان یا ادارے کا سہارا بننا؛ کفالت کرنا؛ اپنے رویے سے کسی پالیسی یا مقصد کی پاسداری کرنا؛ کسی نظریے وغیرہ کی وکالت و حمایت کرنا؛ اتفاق کرنا۔ (تھیٹر) کسی ہیرو کے ساتھ یا اس کے نائب کے طور پر کام کرنا؛ کسی ڈرامے میں مدد کرنا۔ (اسم) حمایت؛ پرورش؛ سہارا؛ کفالت؛ کفیل۔

حمایت پزیر : Supportable

حمایتاً / معاونتاً : Supportably

حامی (جمع: حامیان) / معاون (جمع: معاونین) : Supporter

حامیہ / پشتیبان (جمع: پشتیبانان) : Supportive

حمایہ : Supported
## حوالہ جات

زمرہ:الفاظ
علم العمل

**علم العمل**  ایک ایسی تادیب علم (scientific discipline) کا نام ہے جس میں انسانوں اور نظام میں موجود دیگر عناصر کے باہمی تفاعل (interaction) کا مطالعہ کیا جاتا ہے اور یہ کہ پیشہ جو ؛ نظریہ، اصول، مواد اور طرحبندی طریقے، انسانی فلاح وبہبود اور نظام کی مجموعی کارکردگی کو حسن الامکان تک لے جانے کے لیے نافذ کرتا ہے۔
(تعریف بمطابق ؛ بین الاقوامی انجمن انجینئری البشر / International Ergonomics Association)
: اس علم یعنی علم العمل (ergonomics) کو دیگر ناموں سے بھی جانا جاتا ہے،
* عوامل الانسان (human factors)
* انجینئری البشر (human engineering)


زمرہ:پیشہ وری سلامتی و صحت
زمرہ:ویکی ڈیٹا سے مختلف مختصر وضاحت
زمرہ:نفسیات
زمرہ:انسانی جسم
زمرہ:تنظیمی نفسیات
زمرہ:انجینئری
زمرہ:نظامت انسانی وسائل